Publication: Magyar Közlöny
Issue: MK-2003-13 (Year: 2003, Number: 13)
Era: 1990-2004
Section: A jelen helyzet — elvi alapjait tekintve — összehasonlítható a 15/1998. (V. 8.) AB határozattal elbírált üggyel.
Paragraph Index: 570

(1) bekezdése szerint: „Önállósága és mûködõképességének védelme érdekében kiegészítõ támogatás illeti meg az önhibáján kívül hátrányos helyzetben lévõ települési önkormányzatot …”. A „mûködõképesség védelme” — álláspontom szerint — a jelen ügyben is állami (törvényhozói) garanciákkal biztosítandó érték. Az államnak — ha külön pótlólagos támogatást nem is ad — azt hatékony garanciák révén biztosítania kellene, hogy a fogadó települések körjegyzõségének fenntartásához a „belépõ” települési önkormányzatra esõ költséghányad valóban folyamatosan rendelkezésre álljon. Ez a követelmény minimálisan benne van az „önkormányzat mûködõképességének a védelmében”. Megjegyzem egyébként: a helyi önkormányzati képviselõ-testületek körjegyzõségeinek hatásköre megközelítõen 70%-ában „állami hatáskör”, s legfeljebb 30%-nyi az, ami kifejezetten és egyértelmûen önkormányzati. Úgy is felfoghatjuk tehát a jelenlegi jogi megoldást, hogy az állam a túlsúlyosan állami feladatok (hatáskörök) ellátására kötelezett önkormányzatok között teremt kényszerköteléket, éspedig úgy, hogy a fogadó önkormányzatokat védõ garanciák megteremtésérõl megfeledkezik. Egészen rövidre fogva: a saját feladatait (is) másokkal (önkormányzatokkal) oldatja meg, s mindeközben nem gondoskodik a fogadó önkormányzatok érdekeinek védelmérõl. Azaz: az állam elõkelõ idegenként viselkedik olyan ügyben, amelyben az ellátandó feladatok túlnyomó része éppenhogy állami, nem pedig önkormányzati jellegû.

Source: https://magyarkozlony.hu/hivatalos-lapok/8fe2d0f5fc95350b8a93bfbd907841f48fe65abf/dokumentumok/7bfae3d2990672d20a984c5d15eee3e5be0ba26f/letoltes